Vegerių sinagoga

Vegerių sinagoga – neišlikusi sinagoga, stovėjusi Akmenės rajone, Vegerių kaime, 0,7 km į rytus nuo kelio . Jos vietoje likę akmenų ir plytų mūro pamatai, pastatytas informacinis stendas su atminimo ženklu žemaičių kalba.

2024 m. sinagogos pamatų fragmentai buvo įrašyti į Kultūros vertybių registrą. Suteiktas vietinės reikšmės archeologinio ir memorialinio paminklo statusas. Saugomos Vegerių žydų senosios kapinės.

 Istorija 

Žydai Vegeriuose įsikūrė XVIII a. pabaigoje. 1840 m. sudarytame Vegerių miestelio plane jau buvo pažymėta sinagoga. 1847 m. ir 1848 m. šaltiniuose nurodyta, kad miestelyje buvo 16 žydų namų, 1 sinagoga ir 1 mokykla (beit midrašas), be to, sinagoga ir mokykla pažymėtos kaip stovinčios „nuo senų laikų“. Mūrinė sinagoga pastatyta tarp 1840-1860 m.

Sinagoga ir beit midrašas nukentėjo 1896 m. gaisro metu. Tarpukaryje Vegeriai buvo valsčiaus centras, čia gyveno apie 70 žydų. Išlikusi 1930 m. nuotrauka su Vegerių žydų bendruomenės atstovais prie sinagogos minint 500 metų Vytauto Didžiojo mirties metines. 

1941 m. vykdant Holokaustą visi Vegerių miestelio žydai buvo nužudyti. Pokaryje Religinių reikalų taryba prie Lietuvos SSR Ministrų Tarybos savo ataskaitoje apie neveikiančius maldos namus nurodė, kad mūrinė sinagoga Vegeriuose buvo pastatyta 1890 m., uždaryta 1941 m. liepos mėn., o nuo 1945 m. lapkričio mėn. joje veikė kepykla.

 Archeologiniai tyrimai 

2017–2020 m. stovėjusios sinagogos sklype, gretimoje senojo miesto aplinkoje buvo vykdoma keletas žval­go­mųjų archeologinių tyrimų.Atkasti galbūt sinagogos pamatai skrastas.lt 2017-07-12Simonas Sprindys, Kiprijonas Ivinskis. Tyrimai Vegeriuose lad.lt p. 473, 474Nerijus Brazdeikis. Vegerių sinagogos liekanos lad.lt p. 254, 255 Buvo atkasti platūs akmeniniai pamatai, bylojantys apie laikytus didelius pastatus. Atidengti sinagogos ir šalia stovėjusio beit midrašo pastatų kampai, nustatyti statinių matmenys. Šių pastatų aplinkoje išaiškinta ir inventorinta XVII–XX a. datuojamų radinių: monetų, sagų, buitinės keramikos fragmentų, stiklo šukių, geležinių dirbinių.

 Šaltiniai 

 Nuorodos 

 “Vegeriai” - Encyclopedia of Jewish jewishgen.org
 Žydų kultūra ir atmintis Šiaulių krašte. 24. Vegerių sinagogos archeologinis kompleksas visitsiauliai.lt

Kategorija:Vegeriai
Kategorija:Lietuvos sinagogos